
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 163
                                                              din 30 august 2018
privind desfășurarea evenimentului ”Consfătuirea Națională a Inspectorilor din Învățământul Profesional și Tehnic” și punerea la dispoziție, cu titlu gratuit, a Sălii Festive a primăriei, pentru desfășurarea evenimentului

      
 Consiliul Local al Municipiului Sighișoara, întrunit în ședință ordinară,
      
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 24.233/VII/23.08.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

      
Având în vedere cererea Inspectoratului Școlar Județean Mureș nr. 6.934/22.08.2018, înregistrată la Municipiul Sighișoara cu nr. 24.128/23.08.2018, prin care solicită sprijin logistic pentru desfășurarea evenimentului ”Consfătuirea Națională a Inspectorilor din Învățământul Profesional și Tehnic”, care va avea loc în perioada 5 - 7 septembrie 2018, constând în punerea la dispoziție, cu titlu gratuit, a Sălii Festive a primăriei, pentru desfășurarea acestui eveniment; 

      
Ținând cont de prevederile art. 124 din Legea nr. 215/2001, Legea administrației publice locale, republicată, cu modificările și completările ulterioare, potrivit cărora, consiliile locale și consiliile județene pot da în folosință gratuită, pe termen limitat, bunuri mobile și bunuri imobile proprietate publică sau privată locală ori județeană, după caz, persoanelor juridice fără scop lucrativ care desfășoară o activitate de binefacere sau de utilitate publică ori serviciilor publice;

       
Luând în considerare și prevederile art. 874 - 875 din Legea nr. 287/2009 privind Codul civil, republicat, cu modificările și completările ulterioare, cu referire la dreptul de folosință cu titlu gratuit;

      
 Văzând Raportul de specialitate înregistrat cu nr. 24.234/VII/23.08.2018 al Biroului Logistic, Aprovizionare Tehnico-Materială și Administrativ, prin care se propune și se justifică oportunitatea desfășurării evenimentului ”Consfătuirea Națională a Inspectorilor din Învățământul Profesional și Tehnic” și punerea la dispoziție, cu titlu gratuit, a Sălii Festive a primăriei, pe perioada desfășurării acestuia, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
       
În temeiul prevederilor art. 36 (2) lit. ,,c” și ,,d”, (6) lit. ,,a” pct. 1, 4, 7, (9), art. 45 (3), art. 115 (1) lit. ,,b” și a art. 124 din Legea nr. 215/2001, Legea administrației publice locale, republicată, cu completările și modificările ulterioare,

                                                                       H O T Ă R Ă Ș T E:

Art. 1. Se aprobă desfășurarea evenimentului ”Consfătuirea Națională a Inspectorilor din Învățământul Profesional și Tehnic” în perioada 5 - 7 septembrie 2018.

        
Art. 2. Se aprobă punerea la dispoziție, cu titlu gratuit, a Sălii Festive a primăriei, către Inspectoratul Școlar Județean Mureș pentru desfășurarea evenimentului ”Consfătuirea Națională a Inspectorilor din Învățământul Profesional și Tehnic”, pe perioada desfășurării acestuia, respectiv, 5 - 7 septembrie 2018.

       
 Art. 3. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relații Publice și Comunicare, Biroul Logistic, Aprovizionare Tehnico-Materială și Administrativ, Serviciul Public Poliția Locală din cadrul Municipiului Sighișoara și Inspectoratul Școlar Județean Mureș.

        
Art. 4. Prin grija Secretarului Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighișoara.org.ro.

PREŞEDINTE DE ŞEDINŢĂ,

  

      Ștefănescu Constantin   
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Direcția Relații Publice și Comunicare;
  2 ex. Biroul Logistic, Aprovizionare Tehnico-Materială și Administrativ;
  1 ex. Serviciul Public Poliția Locală;
  1 ex. Inspectoratul Școlar Județean Mureș.

11 ex.
B.A. 

